ไทยพบผู้ติดเชื้อโควิดเพิ่ม 175 ราย ดันยอดป่วยสะสมพุ่ง จ่อแตะ 2.5 หมื่นคน
"ศบค." รายงานสถานการณ์การแพร่ระบาดของเชื้อไวรัสโควิด-19 ประจำวันที่ 17 ก.พ.64 ระบุไทยพบผู้ติดเชื้อโควิดเพิ่ม 175 ราย เป็นผู้ติดเชื้อในประเทศ 168 ราย มาจากต่างประเทศ เข้า State Quarantine 7 ราย ดันยอดป่วยสะสมพุ่ง จ่อแตะ 2.5 หมื่นคน ไม่มีรายงานผู้เสียชีวิต
"ศบค." รายงานสถานการณ์การแพร่ระบาดของเชื้อไวรัสโควิด-19 ประจำวันที่ 17 ก.พ.64 ระบุไทยพบผู้ติดเชื้อโควิดเพิ่ม 175 ราย เป็นผู้ติดเชื้อในประเทศ 168 ราย มาจากต่างประเทศ เข้า State Quarantine 7 ราย ดันยอดป่วยสะสมพุ่ง จ่อแตะ 2.5 หมื่นคน ไม่มีรายงานผู้เสียชีวิต
17 ก.พ. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (17 ก.พ.64) ระบุพบผู้ป่วยยืนยันติดเชื้อรายใหม่ 175 ราย เป็นผู้ติดเชื้อในประเทศ 168 ราย มาจากระบบเฝ้าระวังและระบบบริการฯ 54 ราย คัดกรองเชิงรุกในชุมชน 114 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 7 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 24,961 ราย แบ่งเป็นผู้ป่วยที่ติดเชื้อภายในประเทศ 22,304 ราย และการตรวจคัดกรองเชิงรุก 14,152 ราย และผู้เดินทางมาจากต่างประเทศ 2,657 ราย เข้าสถานที่กักกันที่รัฐจัดให้ 2,048 ราย รักษาหายป่วยเพิ่ม 134 ราย รักษาหายแล้วรวม 23,697 ราย ยังรักษาอยู่ 1,182 ราย ไม่มีรายงานผู้เสียชีวิตเพิ่ม ยอดผู้เสียชีวิตสะสมคงที่ 82 ราย
